Sergio Mattarella

Sergio Mattarella, nassù a Palerm aj 23 ëd luj dël 1941, a l'é ël Pressident dla Repùblica Italian-a. 

Dagià avocà e professor ordinari ëd Drit Parlamentar a l'Università ëd Palerm, a intra an polìtica ant ël 1980 dòp che sò frel, Piersanti Mattarella, pressident ëd la Region Sicilia, a l'é stait massà da la mafia. 

A l'ha fàit part ëd la Democrassia Cristian-a e peui, viaman ch'ij partì i s'evolvìo e i viravo nòm, dël PPI, dla Margarita e dël PD. A l'é stait Ministr për ij Rapòrt col Parlament (1987-1989), Ministr ëd l'Istrussion (1989-1990), Vice-Pressident dël Consej (1998-1999), Ministr ëd la Difèisa (1999-2001) e Giùdes Costitussional (2011-2015).

Daj 31 ëd gené dël 2015 a l’é ël pressident ch'a fa 12 dla Repùblica Italian-a, elegiù con 665 vòt, pòch men dij doi ters dël Parlament, sota propòsta dël pressident dël Consèj d'anlora Matteo Renzi e con l'apògg ëd PD, SEL e Scelta Civica. A l'a giurá ël 3 ëd fërvé dl'istess ann. A l'é ël prim pressident ëd la Repùblica sicilian.

Mattarella, Sergio
Mattarella, Sergio